CELEX: 62017TN0154
Language: hr
Date: 2017-03-09 00:00:00
Title: Predmet T-154/17: Tužba podnesena 9. ožujka 2017. – Deichmann protiv Komisije

24.4.2017   
            
            
               HR
            
            
               Službeni list Europske unije
            
            
               C 129/36
            
         Tužba podnesena 9. ožujka 2017. – Deichmann protiv Komisije
   (Predmet T-154/17)
   (2017/C 129/55)
   Jezik postupka: nizozemski
   
      Stranke
   
   
      Tužitelj: Deichmann SE (Essen, Njemačka) (zastupnici: A. Willems, S. De Knop i M. Meulenbelt, odvjetnici)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               proglasi tužbu dopuštenom;
            
         
               —
            
            
               poništi Provedbenu uredbu Komisije (EU) 2016/2257 od 14. prosinca 2016. o ponovnom uvođenju konačne antidampinške pristojbe i konačnoj naplati privremene pristojbe uvedene na uvoz određene obuće s gornjim dijelom od kože podrijetlom iz Narodne Republike Kine koju proizvode trgovačka društva Chengdu Sunshine Shoes Co. Ltd., Foshan Nanhai Shyang Yuu Footwear Ltd. i Fujian Sunshine Footwear Co. Ltd. te o provedbi presude Suda u spojenim predmetima C-659/13 i C-34/14;
            
         
               —
            
            
               naloži Komisiji snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe pet tužbenih razloga.
   
               1.
            
            
               Prvi tužbeni razlog: povreda članka 5. stavaka 1. i 2. UEU-a, jer pobijana uredba nema pravnu osnovu. Tužitelj podredno ističe da Komisija nije bila nadležna za donošenje pobijane uredbe.
            
         
               2.
            
            
               Drugi tužbeni razlog: povreda članka 266. UFEU-a, jer nisu poduzete potrebne mjere za provedbu presude od 4. veljače 2016., C&J Clark International (C-659/13 i C-34/14, EU:C:2016:74).
            
         
               3.
            
            
               Treći tužbeni razlog: povreda članka 1. stavka 1. i članka 10. stavka 1. Uredbe (EU) 2016/1036 (1) i načela pravne sigurnosti zbog uvođenja antidampinških pristojbi na uvoz obuće izvršen tijekom primjene uredbi br. 1472/2006 (2) i br. 1294/2009 (3).
            
         
               4.
            
            
               Četvrti tužbeni razlog: povreda članka 21. Uredbe (EU) 2016/1036, jer su antidampinške pristojbe uvedene bez nove ocjene interesa Unije. Prema tužiteljevu mišljenju u svakom je slučaju očito pogrešno odlučiti da je uvođenje antidampinških pristojbi u interesu Unije.
            
         
               5.
            
            
               Peti tužbeni razlog: povreda članka 5. stavaka 1. i 4. UEU-a, zbog donošenja pravnog akta koji prekoračuje ono što je nužno za ostvarenje cilja koji se želi postići.
            
         
      (1)  Uredba (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (SL 2016., L 176, str. 21.).
   
      (2)  1. Uredba Vijeća (EZ) br. 1472/2006 od 5. listopada 2006. o uvođenju konačne antidampinške pristojbe i konačnoj naplati privremene pristojbe uvedene na uvoz određene obuće s gornjištima od kože podrijetlom iz Narodne Republike Kine i Vijetnama (SL 2006., L 275, str. 1.).
   
      (3)  2. Provedbena uredba Vijeća (EU) br. 1294/2009 od 22. prosinca 2009. o uvođenju konačne antidampinške pristojbe na uvoz određene obuće s gornjim dijelom od kože podrijetlom iz Vijetnama i podrijetlom iz Narodne Republike Kine, kako je proširena na uvoz određene obuće s gornjištima od kože koja se otprema iz Posebnog upravnog područja Makaa, bez obzira na to je li prijavljena kao proizvod koji se otprema iz Posebnog upravnog područja Makaa ili nije, nakon revizije nakon isteka mjera prema članku 11. stavku 2. Uredbe Vijeća (EZ) br. 384/96 (SL 2009., L 352, str. 1.).